מה שתגידו

**מה שתגידו** היא תוכנית טלוויזיה סאטירית, אקטואלית, ישראלית המשודרת בכאן 11 החל מדצמבר 2022. בתוכנית מתארחים מדי שבוע קומיקאים ואנשי תקשורת ישראליים אשר חווים את דעתם לגבי התרחשויות אירועי השבוע החולף.

החל מאוקטובר 2025 ועד פברואר 2026 שודרה התוכנית בפורמט מקוצר תחת השם "**תגידו קצר**".

## היסטוריה ומשתתפים
בין הזוגות אשר השתתפו בתוכנית נמנים: השחקנים יוסי מרשק וטל פרידמן, אנשי התקשורת רועי עידן וחיים לוינסון, השחקניות שוש ויעל פוליאקוב, הזמר גלעד כהנא והתסריטאית גלית חוגי, אנשי התקשורת מנדי גרוזמן ואלי ביתאן, שדרני הרדיו מאיה בצלאל וקותי סבג, והקומיקאים עדן דניאל גבאי ויונה קפח.

במרץ 2023 בפרק 10 של העונה הראשונה הצטרפו השחקניות אמה אלפי ונועה אסטנג'לוב. ובפרק 11 הצטרפו השחקנים אדם גבאי ואלונה סער.

ביוני 2023, בפרק 3 של העונה השנייה הצטרפה השחקנית שירה נאור לתוכנית. ובפרק 5 של העונה השנייה הצטרף הסטדאפיסט חן מזרחי לתוכנית.

החל מהעונה השלישית הצטרף השחקן והקומיקאי גורי אלפי ומתן חלק. במהלך העונה השלישית, הצמד גורי אלפי ובתו אמה אלפי יצאו לבקר בבאר טוביה, על מנת להציג גם את המשבר שעברה החקלאות הישראלית עקב משבר מלחמת חרבות ברזל.

בנובמבר 2023, בפרק הרביעי של העונה השלישית הצטרפה תקווה גדעון, וכחודש לאחר מכן, בפרק השמיני, הצטרפו העיתונאים עקיבא נוביק ואסף ליברמן, והשחקנים נורית גפן ושי אביבי.

באוגוסט 2024, בפרק השני של עונה 4, הצטרף לתוכנית הקומיקאי מתן פרץ, ובפרק שיצא לאחר מכן, בספטמבר 2024, הצטרפו כוכבי הרשת מישל פרו ואלעד תורג'מן. לאורך העונה השתתפו זוגות נוספים ובהם חגית ביליה (לייזה פאנלים) ודניאלה לונדון דקל, אורלי זילברשץ ואלישע בנאי, נלי תגר ולירון ויצמן, מירי מסיקה ואורי זך, עלמה זק, ליאור אשכנזי, טס השילוני, רועי חסן ומאור זגורי, אסי ישראלוף, מעיין לאוב, דב נבון, נועה קולר והסטנדאפיסט דניאל כהן. ב"ספיישל אירוויזיון" השתתפו גם דורון מדלי ובל אגם.

באוקטובר 2025 הצטרף לתוכנית הקומיקאי יואב רבינוביץ', וב-18 באוקטובר 2025 הושקה תוכנית הספין אוף "**תגידו קצר**" אשר היוותה גרסה יומית מקוצרת של התוכנית באורך של מספר דקות בודדות ושודרה עד ה-25 בפבואר 2026.

העונה החמישית הייתה אמורה לעלות לשידור ב-13 בנובמבר 2025, אך תאריך עלייתה נדחה ל-12 במרץ 2026.

## סקירת הסדרה

#### עונה 1

#### עונה 2

### עונה 3

### עונה 4

#### עונה 5

## קבלה ביקורתית
### עונה 1
כמה ימים לאחר שידור הפרק הראשון אשר שימש כ"פיילוט לשידור", פרסם נועם פתחי מ"ישראל היום" מאמר תחת הכותרת "רק חילופי זוגות יוכלו להציל את התוכנית הזו" ובו הטיח ביקורת על יוצרי הסדרה באמרו כי לא מומש הפוטנציאל של הפורמט. הוא טען כי "כמעט שום צמד לא הפך למשהו שניתן להעריך מבחינה סאטירית או בידורית טובה, שלא לדבר על תובנה אמיתית". עוד הוא הוסיף, כי היה כדאי להביא אנשים כמו רועי עידן וחיים לוינסון, האחד "ימני תאב נתניהו", האחר "עיתונאי מטריל לפרנסתו". מה שאכן קרה בפרק ששודר כמה ימים לאחר מכן.

מנגד, בטור מערכת של "Time Out", תוארה התוכנית ככזו הממלאת את מקומה החסר של תוכניות "קומדיה אקטואלית" כמו "גב האומה" ו"היהודים באים" בטלוויזיה הישראלית. בנוסף, הושמעו שבחים על בחירת חברי התוכנית המרואיינים.

### עונה 2
עם שידור הפרק הראשון של העונה השנייה כתב דורון ברוש מ"מעריב אונליין" כי התוכנית צועדת בתלם הפחדני של הסטנד-אפ הישראלי, אשר כהרגלו, עוסק בהומור רדוד ולא אינטליגנטי. עם זאת, ברוש ציין לשבח את הצמד ביתאן וגרוזמן. מנגד, בביקורת ב"ישראל היום" על מערכון מיוחד של "ארץ נהדרת", הוגדרה "מה שתגידו" כ"בועטת ומצחיקה" וזאת בתקופה שבה הייתה תוכנית הסאטירה היחידה באוויר במהלך השלבים הקריטיים של הרפורמה המשפטית.

### עונה 3
עם שידור הפרק הראשון של העונה השלישית של התוכנית כתב אבישי סלע מאתר "Time Out" כי שידור התוכנית היא תרומה אדירה לחוסן של אזרחי ישראל ועונה על הצורך לצאת מהעצב וההלם הגדול למשהו שיכול להיות מצחיק ולספק נחמה. הוא ציין כי הצמד רועי עידן וחיים לוינסון אשר מייצגים עמדות קצה פוליטיות קשיחות ונעדרו מהפרק יכולים דווקא להוסיף. הוא הוסיף כי השיחות בתוכנית נשמעים בדיוק כמו השיחות שאזרחי ישראל מנהלים עם עצמם, ואף ציין לשבח את העובדה שהצמדים היו ישירים.

מאיה כהן מ"ישראל היום" כתבה כי התוכנית מהווה דרישת שלום מ"העולם הקודם", של לפני המלחמה.ממוזער|250x250 פיקסלים|תוכנית הספין אוף "תגידו קצר"
### תגידו קצר
ניר וולף מ"ישראל היום" הצהיר כי זו אחת מתוכנית הסאטירה הטובות ביותר בטלוויזיה ותהה על מטרת המעבר לפורמט המקוצר.

## פרסים ומועמדויות

## קישורים חיצוניים
* 
*

* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות